CELEX: 62010CN0620
Language: sk
Date: 2010-12-27 00:00:00
Title: Vec C-620/10: Návrh na začatie prejudiciálneho konania, ktorý podal Kammarrätten I Stockholm — Migrationsöverdomstolen (Švédsko) 27. decembra 2010 — Migrationsverket/Nurije Kastrati, Valdrina Kastrati, Valdrin Kastrati

5.3.2011   
            
            
               SK
            
            
               Úradný vestník Európskej únie
            
            
               C 72/15
            
         Návrh na začatie prejudiciálneho konania, ktorý podal Kammarrätten I Stockholm — Migrationsöverdomstolen (Švédsko) 27. decembra 2010 — Migrationsverket/Nurije Kastrati, Valdrina Kastrati, Valdrin Kastrati
   (Vec C-620/10)
   2011/C 72/26
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Kammarrätten I Stockholm — Migrationsöverdomstolen
   
      Účastníci konania pred vnútroštátnym súdom
   
   
      Odvolateľ: Migrationsverket
   
      Odporcovia: Nurije Kastrati, Valdrina Kastrati, Valdrin Kastrati
   
      Prejudiciálne otázky
   
   
               1.
            
            
               Má sa nariadenie č. 343/2003 (1), okrem iného vzhľadom na ustanovenia jeho článku 5 ods. 2 a/alebo vzhľadom na to, že toto nariadenie okrem ustanovení článku 4 ods. 5 druhého pododseku a článku 16 ods. 3 a 4 neobsahuje iné ustanovenia týkajúce sa zániku zodpovednosti členského štátu za posúdenie žiadosti o azyl, vykladať v tom zmysle, že späťvzatie žiadosti o azyl nemá vplyv na možnosť uplatnenia tohto nariadenia?
            
         
               2.
            
            
               Je pre zodpovedanie uvedenej otázky relevantné, v ktorom štádiu konania dôjde k späťvzatiu žiadosti o azyl?
            
         
      (1)  Nariadenie Rady (ES) č. 343/2003 z 18. februára 2003 ustanovujúce kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 50, 2003, s. 1; Mim. vyd. 19/006, s. 109).